ლამაზფეხა აბლაბუდიანი სოკო
ლამაზფეხა აბლაბუდიანი სოკო (ლათ. Cortinarius calochrous) — სოკოს სახეობა. ქუდი — 4-6 სმ დიამეტრისაა, ბრტყლად ამოზნექილი, სადა, ლორწოვანი ზედაპირით, ჯერ ლიმონისფერ-ყვითელია, შემდეგ კი — შუაში ნარინჯისფერ-ყვითელი ან ჟანგისფერი; ზოგჯერ კიდეებთან მომწვანო ელფერი გადაჰკრავს. რბილობი — მოთეთროა, განსაკუთრებული გემოსა და სუნის გარეშე. იზრდება ნიადაგზე ფოთლოვან ტყეში შემოდგომით. საჭმელად არ გამოიყენება.